Forslag til Europa-Parlamentets og Rådets direktiv om hastighedsmålere for to- og trehjulede motordrevne køretøjer og om ændring af Rådets direktiv 92/61/EØF (98/C 212/08) (EØS-relevant tekst) KOM(1998) 285 endelig udg. - 98/0163(COD)

(Forelagt af Kommissionen den 25. maj 1998)

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 100 A,

under henvisning til forslag fra Kommissionen,

under henvisning til udtalelse fra Det Økonomiske og Sociale Udvalg,

i henhold til fremgangsmåden i artikel 189 B i traktaten om oprettelse af Det Europæiske Fællesskab, og

ud fra følgende betragtninger:

(1) I hver medlemsstat skal hastighedsmålere for to- og trehjulede motordrevne køretøjer opfylde nærmere bestemte tekniske specifikationer fastlagt ved obligatoriske forskrifter, som varierer fra medlemsstat til medlemsstat og dermed hindrer samhandelen i Fællesskabet;

(2) disse hindringer for det indre markeds funktion kan afskaffes, hvis der vedtages ens forskrifter af alle medlemsstater til erstatning af deres nuværende bestemmelser;

(3) dette direktiv indgår i rækken af særdirektiver, som skal overholdes i medfør af artikel 4 i Rådets direktiv 92/61/EØF af 30. juni 1992 om standardtypegodkendelse af to- og trehjulede motordrevne køretøjer (1), ændret ved akten vedrørende Østrigs, Finlands og Sveriges tiltrædelse;

(4) det er nødvendigt at fastlægge harmoniserede forskrifter for hastighedsmålere for to- og trehjulede motordrevne køretøjer for at kunne gennemføre typegodkendelsesprocedurerne i direktiv 92/61/EØF for alle typer af førnævnte køretøjer;

(5) målet for den påtænkte handling, EF-typegodkendelse, kan ikke i tilstrækkelig grad opfyldes af medlemsstaterne; det kan derfor på grund af den påtænkte handlings omfang og virkninger i overensstemmelse med subsidiaritetsprincippet, jf. traktatens artikel 3 B, bedre gennemføres på fællesskabsplan; i overensstemmelse med proportionalitetsprincippet, jf. samme artikel, handler Fællesskabet ved nærværende direktiv kun i det omfang, det er nødvendigt for at nå dette mål;

(6) for at lette adgangen til tredjelandes markeder er det nødvendigt at gøre nærværende direktivs forskrifter ækvivalente med forskrifterne i regulativ nr. 39 fra FN's Økonomiske Kommission for Europa;

(7) direktiv 92/61/EØF bør ændres i overensstemmelse med det ovenfor anførte -

UDSTEDT FØLGENDE DIREKTIV:

Artikel 1

1. Dette direktiv gælder for hastighedsmålere for alle de køretøjstyper, der er defineret i artikel 1 i direktiv 92/61/EØF.

2. Alle køretøjer, der falder ind under anvendelsesområdet for direktiv 92/61/EØF, skal være udstyret med en hastighedsmåler i overensstemmelse med bilaget til nærværende direktiv.

Artikel 2

Procedurerne for typegodkendelse af to- og trehjulede motordrevne køretøjer for så vidt angår hastighedsmåler og betingelserne for fri bevægelighed for disse køretøjer er fastsat i henholdsvis kapitel II og III i direktiv 92/61/EØF.

Artikel 3

I overensstemmelse med artikel 11 i direktiv 92/61/EØF anerkendes dette direktivs forskrifter som værende ækvivalente med forskrifterne i regulativ nr. 39 fra FN's Økonomiske Kommission for Europa (dokument E/ECE/TRANS/505-Rev. 1/Add. 38/Amend. 1).

Medlemsstaternes typegodkendende myndigheder accepterer typegodkendelser og godkendelsesmærkning, som er meddelt i overensstemmelse med forskrifterne i det i første afsnit nævnte regulativ nr. 39, på lige fod med typegodkendelser og godkendelsesmærkning, som er meddelt i henhold til forskrifterne i nærværende direktiv.

Artikel 4

Ændringer, som er nødvendige for at tage hensyn til ændringer i det i artikel 3 nævnte regulativ fra FN's Økonomiske Kommission for Europa og for at tilpasse bilaget til den tekniske udvikling, vedtages efter proceduren i artikel 13 i Rådets direktiv 70/156/EØF (2).

Artikel 5

I direktiv 92/61/EØF foretages følgende ændringer:

1. I bilag I, rubrik nr. 45, ændres »Hastighedsmåler og kilometertæller for motorcykler, trehjulede motorcykler og quadricykler« til »Hastighedsmåler og kilometertæller«, og betegnelsen »O«ændres til »SD«.

2. I bilag II foretages følgende ændringer:

a) I punkt 4.7 ændres »Hastighedsmåler og kilometertæller: ja/nej« til »Hastighedsmåler og kilometertæller«.

b) Som punkt 4.7.3-4.7.8 indsættes:

»4.7.3. Fotografier og/eller tegninger af det samlede system

4.7.4. Hastighedsområde

4.7.5. Målemekanismens tolerance

4.7.6. Hastighedsmålerens tekniske konstant

4.7.7. Funktionsmåde og beskrivelse af drivmekanismen

4.7.8. Drivmekanismens udvekslingsforhold«.

3. I bilag III, rubrik nr. 10.12, ændres »Hastighedsmåler og kilometertæller for to- og trehjulet motorcykel samt quadricykel« til »Hastighedsmåler og kilometertæller«, og betegnelsen »O« ændres til »SD«.

Artikel 6

1. Medlemsstaterne sætter de nødvendige love og administrative bestemmelser i kraft for at efterkomme dette direktiv inden den 1. januar 2001. De underretter straks Kommissionen herom.

Når medlemsstaterne vedtager disse love og administrative bestemmelser, skal de indeholde en henvisning til dette direktiv, eller de skal ved offentliggørelsen ledsages af en sådan henvisning. De nærmere regler for denne henvisning fastsættes af medlemsstaterne.

2. Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.

3. Fra den i stk. 1, første afsnit, nævnte dato kan medlemsstaterne ikke længere af grunde, der vedrører hastighedsmålere, forbyde ibrugtagning af køretøjer, som er i overensstemmelse med nærværende direktiv.

4. Medlemsstaterne anvender de i stk. 1, første afsnit, nævnte bestemmelser fra den 1. juli 2001.

Artikel 7

Dette direktiv træder i kraft på tyvendedagen for offentliggørelsen i De Europæiske Fællesskabers Tidende.

Artikel 8

Dette direktiv er rettet til medlemsstaterne.

(1) EFT L 225 af 10.8.1992, s. 72.

(2) EFT L 42 af 23.2.1970, s. 1.

BILAG

1. Definitioner

I dette direktiv forstås ved:

1.1. »køretøjstype for så vidt angår hastighedsmåler«, køretøjer, der ikke udviser væsentlige indbyrdes forskelle, idet der kan forekomme forskelle på følgende punkter:

1.1.1. specifikationer for normalt monterede dæk;

1.1.2. totalt udvekslingsforhold, inklusive en eventuel adapter (antal omdrejninger ved hastighedsmålerens indgang for at opnå én omdrejning af den aksel, der driver hastighedsmåleren, når køretøjet kører ligeud);

1.1.3. hastighedsmålerens (-målernes) type; typen kendetegnes ved målemekanismens tolerancer, måleapparatets konstant og hastighedsområdet;

1.2. »normalt monterede dæk«, de dæktyper, som køretøjsfabrikanten har foreskrevet til den specifikke køretøjstype og anført på det oplysningsskema, der er omtalt i bilag II til direktiv 92/61/EØF.

Vinterdæk betragtes ikke som normalt monterede dæk;

1.3. »normalt dæktryk ved kørsel«, dæktrykket i kold tilstand som foreskrevet af køretøjsfabrikanten, forhøjet med 0,2 bar;

1.4. »hastighedsmåler«, den del af anordningen, hvor føreren kan aflæse køretøjets aktuelle hastighed;

1.5. »masse i køreklar stand«, massen som defineret i fodnote d, punkt 2, til bilag II til direktiv 92/61/EØF.

2. Specifikationer

2.1. Hastighedsmålerens skive skal placeres i kørerens direkte synsfelt og skal kunne aflæses tydeligt både i dagslys og i mørke. Hastighedsområdet skal være tilstrækkeligt stort til at vise den maksimale hastighed, som køretøjsfabrikanten angiver for køretøjstypen.

2.2. Når hastighedsmåleren ikke har digital visning, men indeholder en skala, skal denne være tydeligt inddelt.

2.2.1. Skalainddelingerne skal være på 1, 2, 5 eller 10 km/t. Hastighedsværdien skal være angivet på skiven på følgende måde:

2.2.1.1. Når den højeste hastighed på nummerskiven ikke er over 200 km/t, skal hastighedsværdierne angives i intervaller på 20 km/t eller derunder.

2.2.1.2. Når den højeste hastighed på nummerskiven er over 200 km/t, skal hastighedsværdien angives i intervaller på 30 km/t eller derunder.

2.2.2. Hvis et køretøj er bestemt til markedsføring i en medlemsstat, der anvender britiske måleenheder, skal hastighedsmåleren desuden inddeles i mph (miles i timen), og hastighedsinddelingen skal være 1, 2, 5 eller 10 mph. Hastighedsværdierne angives i intervaller på 20 mph eller derunder.

2.2.3. Intervallerne mellem hastighedsværdierne behøver ikke at være de samme på hele skalaen.

2.3. Hastighedsmålerens nøjagtighed kontrolleres efter følgende procedure:

2.3.1. Køretøjet udstyres med dæk af en af de typer, der foreskrives som normalt monterede dæk. Prøvningen skal gentages for hver målertype, som køretøjsfabrikanten foreskriver.

2.3.2. Belastningen af den aksel, der driver hastighedsmåleren, skal svare til køretøjets masse i køreklar stand.

2.3.3. Referencetemperaturen, hvor hastighedsmåleren er placeret, skal være 296 K ± 5 K.

2.3.4. For hver prøvning skal dæktrykket være det normale dæktryk ved kørsel som defineret i punkt 1.3.

2.3.5. Køretøjet prøves ved følgende hastigheder:

>TABELPOSITION>

2.3.6. Udstyret til kontrol af køretøjets reelle hastighed skal have en målenøjagtighed på ± 0,5 %;

2.3.6.1. hvis prøvningen foretages på bane, skal denne være plan og have en tilstrækkelig friktion;

2.3.6.2. hvis der anvendes en dynamometerbænk med ruller til prøvningen, skal rullerne have en diameter på mindst 2 m.

2.3.7. Den viste hastighed må aldrig være lavere end den reelle hastighed. Ved hastighederne i punkt 2.3.5 og mellem disse hastigheder skal følgende relation mellem den hastighed, V1 der aflæses på hastighedsmåleren, og den reelle hastighed, V2 være opfyldt:

0 ≤ V1 - V2 ≤ 0,1.V2 + 4 km/t.

3. Produktionens overensstemmelse

3.1. Produktionens overensstemmelse kontrolleres i henhold til bestemmelserne i bilag VI til direktiv 92/61/EØF.

3.2. Produktionen betragtes som værende i overensstemmelse med direktivets bestemmelser, når det under overholdelse af forskrifterne i punkt 2.3.1-2.3.6 konstateres, at følgende relation mellem den hastighed, V1, der aflæses på hastighedsmåleren, og den reelle hastighed, V2 er opfyldt:

0 ≤ V1 - V2 ≤ 0,1.V2 + 8 km/t.

Tillæg 1

OPLYSNINGSSKEMA VEDRØRENDE HASTIGHEDSMÅLER FOR EN TYPE TO- ELLER TREHJULET MOTORDREVET KØRETØJ

>START GRAFIK>

(vedlægges ansøgningen om typegodkendelse, hvis den fremsendes uafhængigt af ansøgningen om godkendelse af et køretøj)

Løbenummer (påføres af ansøgeren)

Ansøgningen om typegodkendelse af en type to- eller trehjulet motordrevet køretøj for så vidt angår hastighedsmåler skal indeholde de oplysninger, der er nævnt under følgende punkter i bilag II, del A, til direktiv 92/61/EØF:

0.1.

0.2.

0.5.

0.6.

2.1.

2.1.1.

4.7.-4.7.8.

5.2.

5.2.2.>SLUT GRAFIK>

Tillæg 2

TYPEGODKENDELSESATTEST FOR HASTIGHEDSMÅLER FOR EN TYPE TO- ELLER TREHJULET MOTORDREVET KØRETØJ

>START GRAFIK>

Model

Myndighed

Rapport nr.: ..........

fra teknisk tjeneste: ..........

den ..........

Typegodkendelsesnr.:

..........

Udvidelse nr.:

..........

1. Køretøjets fabrikat eller handelsbetegnelse: ..........

2. Køretøjets type: ..........

3. Køretøjsfabrikantens navn og adresse: ..........

..........

4. Navn og adresse på fabrikantens eventuelle repræsentant: ..........

..........

5. Køretøjet fremstillet til prøvning den: ..........

6. Typegodkendelse er meddelt/nægtet (¹)

7. Sted: ..........

8. Dato: ..........

9. Underskrift: ..........

(¹) Det ikke gældende overstreges.>SLUT GRAFIK>